SET ปิดลบ 5 จุด ไร้ปัจจัยใหม่หนุน-สถานการณ์ยูเครนยืดเยื้อ
SET ปิดลบ 5 จุด ไร้ปัจจัยใหม่หนุน-สถานการณ์ความขัดแย้งระหว่างรัสเซียและยูเครนยืดเยื้อ แนวโน้มพรุ่งนี้คาดว่ายังแกว่ง sideway โดยให้แนวรับ 1,670 จุด แนวรับหลัก 1,660 จุด ส่วนแนวต้านที่ 1,680-1,690 จุด
SET ปิดลบ 5 จุด ไร้ปัจจัยใหม่หนุน-สถานการณ์ความขัดแย้งระหว่างรัสเซียและยูเครนยืดเยื้อ แนวโน้มพรุ่งนี้คาดว่ายังแกว่ง sideway โดยให้แนวรับ 1,670 จุด แนวรับหลัก 1,660 จุด ส่วนแนวต้านที่ 1,680-1,690 จุด
21 มี.ค. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้พักตัวต่อเนื่อง ดัชนีแกว่ง Sideway เป็นลักษณะซึมๆ เนื่องจากไม่มีปัจจัยหนุนตลาด และยังไม่มีตัวเลขเศรษฐกิจสำคัญยังไม่ค่อยมี ขณะที่สถานการณ์ความขัดแย้งระหว่างรัสเซียและยูเครนยืดเยื้อ การเจรจาระหว่างประธานาธิบดีโจ ไบเดนของสหรัฐและประธานาธิบดีสี จิ้นผิงของจีนเกี่ยวกับวิกฤติยูเครนไม่มี Action ใดๆ
สำหรับแนวโน้มการลงทุนในวันพรุ่งนี้ คาดตลาด sideway โดยไม่มีตัวเลขเศรษฐกิจและ event สำคัญ หลังจากสัปดาห์ที่แล้วดัชนีขึ้นมาเร็วแตะระดับ 1,685-1,686 จุด ทำให้สัปดาห์นี้ upside จำกัด ถ้าดัชนีไม่หลุดระดับ 1,660 จุดก็มีสิทธิไต่ขึ้นไปต่อ แต่ก็จะไม่ผ่านแนวต้าน 1,700 จุด
โดยให้แนวรับ 1,670 จุด แนวรับหลัก 1,660 จุด ส่วนแนวต้านที่ 1,680-1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 3,810.62 ล้านบาท ปิดที่ 158.50 บาท ลดลง 3.00 บาท
TRUE มูลค่าการซื้อขาย 1,953.40 ล้านบาท ปิดที่   4.96 บาท เพิ่มขึ้น 0.06 บาท
BBL มูลค่าการซื้อขาย 1,673.44 ล้านบาท ปิดที่ 135.00 บาท ลดลง 3.00 บาท
PTTEP มูลค่าการซื้อขาย 1,667.75 ล้านบาท ปิดที่ 146.00 บาท เพิ่มขึ้น 1.00 บาท
CPALL มูลค่าการซื้อขาย 1,561.99 ล้านบาท ปิดที่ 67.00 บาท ลดลง 0.25 บาท